open-index/open-wikipedia-markdown huggingface dataset:
Keradangan

**Keradangan** () merupakan tindak balas sistem imunisasi kepada jangkitan atau gangguan, dengan ciri-ciri berikut: kemerahan (*rubor*), panas (*calor*), bengkak (*tumor*), sakit (*dolor*) dan kegagalan berfungsi (*dysfungsi*) organ yang terbabit (*functio laesa*). Empat perkara pertama telah dikelaskan semenjak zaman dahulu lagi, sementara functio laesa ditambah kepada definasi keradangan oleh Rudolf Virchow pada tahun 1858.

Kemerahan dan panas disebabkan oleh peningkatan bekalan darah kepada kawasan terlibat. Saluran darah mengembang, dan juga terdapat kehilangan plasma dari saluran darah ke kawasan tisu sekeliling. Ini menyebabkan edema atau bengkak. Bengkak mengembangkan tisu, menekan hujung saraf, dengan itu menyebabkan kesakitan. Sel darah putih atau leukocytes memainkan peranan penting dalam keradangan; mereka menyerap keluar daripada kapilari, menyelit ruang tisu, dan bertugas sebagai phagocyte mengutip bakteria dan sampah sel. Sel darah putih membantu membendung jangkitan dan menghalang penyebarannya.

Apabila keradangan reda, tisu rosak diperbaiki. Bergantung kepada tahap keradangan dan jenis tisu terbabit, penyembuhan mungkin sepenuhnya atau separuh sahaja; dalam keradangan kecil kulit, sebagai contoh, tisu mampu dihasilkan semula, sementara dalam tisu saraf, penyembuhan tisu saraf lebih terhad dan sel saraf yang rosak mungkin digantikan dengan sel berparut
Aorta

Arteri terbesar dalam badan manusia, aorta berpunca daripada ventrikel kiri jantung dan 
membawa darah beroksigen kepada semua bahagian badan dalam peredaran sistemik. 

## Laluan aorta

Bahagian awal aorta, aorta menaik, muncul keluar daripada ventrikel kiri, yang mana 
diasingkan oleh injap aortik. Kedua-dua arteri koronari jantung bercabang daripada 
pangkal aortic, di atas injap aortik.

Aorta kemudiannya melengkung balik mengelilingi arteri pulmonari. Tiga pembuluh 
darah muncul keluar daripada lengkungan aortik ini, iaitu arteri brakiosefalik, 
arteri karotid kiri biasa, dan arteri subklavian kiri biasa. Pembuluh-pembuluh ini 
membekalkan darah kepada kepala dan bahagian lengan.

Aorta kemudiannya menuruni tubuh badan. Bahagian atas diafragma (dalam toraks) 
dipanggil aorta toraks dan bahagian bawah diafragma (dalam abdomen) dipanggil aorta 
abdomen.

Semasa ia bergerak ke bawah dinding posterior abdomen, aorta abdomen beredar pada 
kiri vena kava inferior, bercabang-cabang menjadi salur darah utama pada perut dan 
usus, dan juga ginjal. Terdapat banyak bentuk cabangan yang boleh dikenalpasti 
dalam vaskulatur sistem pencernaan. Bentuk yang paling umum ialah cabangan aorta 
membentuk *celiac trunk*, arteri mesentri superior, dan juga arteri mesentri 
inferior. Arteri renal biasanya bercabang daripada aorta abdomen di antara *celiac trunk* dan arteri mesentri superior.  

Aorta berakhir dengan berbahagi menjadi dua cabangan, iaitu arteri ilium biasa kiri 
dan kanan untuk membekalkan darah kepada anggota-anggota bawah dan pelvis.

## Ciri-ciri
Aorta adalah arteri kenyal, dan dengan itu dapat mengembang sedikit. Apabila 
ventrikel kiri mengecut untuk memaksa darah mengalir menerusi aorta, aorta 
mengembang. Regangan ini memberikan tenaga keupayaan yang akan membantu mengekalkan 
tekanan darah sewaktu diastol, kerana semasa itu, aorta akan mengecut secara 
pasif. 

## Penyakit
* Aortic aneurysm
** Membelah aortic aneurysm
* Aortic coarctation
* Sindrom Marfan 
* kecacatan kardiovaskular sejak lahir
Perangkaan

**Perangkaan** atau **statistik** adalah kajian pengumpulan, pengurusan, analisis, tafsiran, dan pembentangan data. Statistik berasaskan teori statistik iaitu salah satu daripada cabang matematik. Dalam teori statistik, kerawakan dan ketidakpastian dimodelkan berasaskan teori kebarangkalian. Statistik termasuk perancangan, meringkaskan, dan memahami pemerhatian yang tidak menentu. Tujuan statistik adalah menghasilkan maklumat "terbaik" daripada data yang ada, sesetengah orang menggolongkan statistik sebagai cabang teori keputusan.

## Asal bidang statistik
Perkataan *statistik* berasal dari perkataan Latin moden frasa *statisticum collegium* (syarahan mengenai keadaan semasa), yang mana perkataan bahasa Itali perkataan *statista*, yang bererti "negarawan" atau "ahli politik".

## Statistik dalam Hipotesis Sains
Statistik memainkan peranan penting dalam membuktikan sama ada sesuatu hipotesis itu diterima atau ditolak. Untuk membuktikan sesuatu hipotesis, satu hipotesis palsu akan dibuat yang kebiasaanya berlawanan dengan hipotesis asal. Kemudian satu siri ujian statistik akan dijalankan seperti ANOVA, T-test, Spearman dan lain-lain yang berkaitan untuk mendapatkan 'nilai-p'. Sekiranya nilai-p melebihi 0.05 (atau 0.01) maka hipotesis palsu ditolak membuktikan hipotesis asal betul dan terima. Begitu juga sebaliknya.

## Rujukan

## Pautan luar
* Istilah Matematik & Statistik
Tipitaka

Kitab suci agama Buddha (**Tipitaka**) yang lengkap hanyalah yang berbahasa Pali (bahasa yang dipergunakan oleh Gautama Buddha dan oleh rakyat jelata suku Magadha). 

Kitab Suci Tipitaka dikenal sebagai Tipitaka Pali (Pali Canon). Kitab suci Agama Buddha yang paling tua, yang diketahui hingga sekarang, tertulis dalam Bahasa Pali, yang terbagi dalam tiga kelompok besar (yang disebut sebagai "pitaka" atau "bakul") iaitu: Vinaya Pitaka, Sutta Pitaka, dan Abhidhamma Pitaka. Disebabkan terdiri dari tiga kelompok tersebut, maka Kitab Suci Agama Buddha dinamakan Tipitaka (Pali)(Ti= Tiga, Pitaka= bakul).

Selain yang berbahasa Pali (Tipitaka), ada juga kitab suci Agama Buddha yang menggunakan Bahasa Sanskrit, yang disebut Tripitaka, tetapi di antara kedua versi Pali dan Sanskrit itu pada masa kini hanya Kitab Suci Tipitaka (Pali) yang masih terpelihara secara lengkap, dan Tipitaka (Pali) / Pali Canon inilah dirujuk sebagai kitab suci bagi Agama Buddha mazhab Theravãda.

* Vinaya Pitaka
- ia mengandungi undang-undang untuk para Sangha (sami dan rahib)

* Sutta Pitaka
- mengandungi semua khotbah yang diberikan oleh Gautama Buddha sepanjang hayatnya, sebagaimana didengar oleh Anada Maha Thera (salah seorang pengikut utama Gautama Buddha yang mempunyai daya ingatan yang paling sempurna). Setiap Sutta bermula dengan "Begini saya mendengar sabdaNya" (Thus have I heard, Pali : Evam me suttam )
* Abhidhamma Pitaka
Zuraimi bin Rahman

**Zuraimi bin Rahman** merupakan penyanyi bagi Kumpulan Grand sebagai vokalis utama. Dilahirkan pada tahun 1978. Zuraimi berasal dari Johor dan merupakan artis di bawah syarikat rakaman Fantasia Music City (FMC).

## Rujukan


## Pautan luar
Mohd Yusri bin Mohamad

**Mohd Yusri bin Mohamad** merupakan ahli bagi Kumpulan Grand sebagai pemain gitar kedua. Dilahirkan pada tahun 1973. berasal dari Johor dan merupakan artis di bawah syarikat rakaman Fantasia Music City (FMC).

Yus merupakan pemain gitar kedua dalam kumpulan Grand.

## Rujukan


## Pautan luar
Mestica

Kumpulan **Mestica ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu nasyid Melayu. Kumpulan ini memulakan karier mereka sekitar tahun 2004 setelah mengikat kontrak sebagai artis rakaman Hijjaz Records, sebuah syarikat rakaman yang turut menaungi beberapa kumpulan nasyid terkenal seperti Inteam, UNIC dan Ae-man.

## Sejarah Penubuhan
Kumpulan Mestica telah ditubuhkan oleh 4 orang mahasiswa UiTM Shah Alam iaitu Shaiful, Khairul, Razin dan Khalil. Pada ketika itu, setiap daripada mereka menuntut pengajian dalam bidang yang berbeza di mana Shaiful merupakan pelajar di bawah Fakulti Kejuruteraan, Khairul di bawah Fakulti Sains Sukan & Rekreasi, Razin di bawah Fakulti Pengurusan & Perniagaan, manakala Khalil di bawah Fakulti Pengurusan Hotel & Pelancongan.

Pada asalnya, anggota-anggota kumpulan ini bergiat aktif dengan menganggotai beberapa kumpulan nasyid di UiTM Shah Alam, antaranya Asy-Syiffa', Al-Wahdah dan Is-One yang aktif pada sekitar tahun 2000 hingga 2002. Shaiful dan Khairul menganggotai kumpulan Asy-Syiffa', Razin dengan Is-One dan Khalil dengan Al-Wahdah. Namun, kumpulan-kumpulan ini telah dibubarkan atas pelbagai sebab. 

Sekitar tahun 2003, Khairul telah mendapat panggilan daripada pihak pengurusan Hijjaz Records yang kebetulan mahu mencari satu lagi kumpulan nasyid yang terdiri daripada mahasiswa universiti untuk diuji bakat dalam usaha mereka untuk mencari artis rakaman baharu selepas In-Team (kini Inteam) dan UNIC. Maka, Khairul telah mengambil keputusan untuk mencari semula bekas ahli kumpulan-kumpulan tersebut untuk digabungkan menjadi sebuah kumpulan nasyid baharu sekaligus meneruskan kesinambungan irama nasyid di UiTM. Pada peringkat awal penubuhannya, kumpulan ini pernah menggunakan beberapa nama, antaranya **Ideal** dan **Mestika**. Namun selepas menjalani uji bakat dan diterima menjadi artis baharu Hijjaz Records nama kumpulan ini ditukar kepada nama **Mestica** agar nampak lebih sesuai & menarik.

Kumpulan Mestica juga memberi sokongan dan bimbingan kepada kumpulan-kumpulan nasyid baru di UiTM seperti kumpulan nasyid Skilas dari Kolej Perindu. Hasil tunjuk ajar mereka telah berjaya meletakkan kumpulan nasyid Skilas sebagai sebuah kumpulan nasyid yang popular dalam kalangan pelajar di UiTM Shah Alam.

## Ahli-ahli

* Shaiful Izzuddin bin Mohamad (Shaiful) - dari kumpulan As-Syiffa’
* Mohd Khairulnizam bin Zainol (Khairul) - dari kumpulan As-Syiffa’
* Muhamad Razin bin Che Mud (Razin) - dari kumpulan Is-One 
* Khalil Khusairi bin Tarmizi (Khalil) - dari kumpulan Al-Wahdah

## Diskografi
### Album Studio

### Album Himpunan/Kompilasi

## Pautan luar
* http://www.mestica.org
Kapal Jalur Gemilang

**Kapal Jalur Gemilang** merupakan nama kapal layar yang di bawa oleh Datuk Azhar bin Mansor yang merupakan rakyat Malaysia pertama yang berjaya mengelilingi dunia. **[[Kapal]] Jalur Gemilang** berharga RM2 juta dinamakan sempena nama bendera Malaysia iaitu Jalur Gemilang.  

Pelayaran tersebut menempuh jarak sejauh 21,600 batu nautika bermula dari Awana Porto Malai Resort, Langkawi dan mengambil masa 190 hari untuk diselesaikan, berakhir pada 11 Ogos 1999 di tempat yang sama. Pada mulanya Datuk Azhar bin Mansor bercadang untuk melakukan pelayaran tersebut dalam tempoh kurang 100 hari, tetapi beliau telah menghadapi masalah berkaitan tiang layar yang patah ketika berada di Cape Horn, Amerika Selatan.

Kapal Jalur Gemilang milik Datuk Azhar Mansor kini dipamerkan secara tetap di Muzium Maritim Melaka, sebuah lokasi yang terletak di Bandar Hilir, Melaka.  Kapal ini telah menjadi simbol kebanggaan negara dan merupakan satu-satunya kapal layar Malaysia yang berjaya mengelilingi dunia secara solo.  Pameran ini memberi peluang kepada orang ramai untuk melihat lebih dekat kapal yang telah mencatat sejarah penting dalam dunia pelayaran.

Kehadiran kapal Jalur Gemilang di Muzium Maritim Melaka bukan sahaja sebagai pameran sejarah, tetapi juga sebagai penghormatan kepada semangat juang dan dedikasi Datuk Azhar Mansor dalam mengharumkan nama Malaysia di persada dunia.
Pelita Brunei

**Pelita Brunei** merupakan akhbar rasmi mingguan Kerajaan Brunei Darussalam.

## Pautan luar
* http://www.pelitabrunei.gov.bn/SitePages/Home.aspx
Goh Chok Tong

Dato' **Goh Chok Tong** (; Hokkien: Gô· Chok-tòng; lahir 20 Mei 1941), merupakan Perdana Menteri Republik Singapura yang kedua dari 28 November 1990 hingga 12 Ogos 2004, menggantikan Lee Kuan Yew. Beliau berkhidmat selama empat belas tahun.

## Kehidupan awal
Dilahirkan dalam sebuah keluarga Hokkien, Goh belajar di Institusi Raffles dari 1955 hingga 1960. Beliau ialah seorang perenang paling kompetitif semasa zaman mudanya.

Beliau menerima First Class Honours (Bachelor of Arts) dalam bidang ekonomi dari Universiti Kebangsaan Singapura (ketika itu dikenali sebagai Universiti Singapura), Ijazah Seni dalam bidang Pembangunan Ekonomi dari Kolej Williams di Amerika Syarikat pada 1967. Selepas tamat belajar, Goh kembali ke Singapura untuk berkhidmat dalam perkhidmatan pentadbiran.

## Keluarga

Goh berkahwin dengan Tan Choo Leng dan mereka dikurniakan dua anak&ndash;seorang anak lelaki dan seorang anak perempuan. Anak lelaki mereka, Goh Jin Hian, ialah seorang doktor perubatan di Hospital Mount Elizabeth sementara anak perempuan mereka, Goh Jin Theng, berada di London bersama suami berbangsa Inggeris, Lee Craven.

## Bibliografi
* *[http://nuspress.nus.edu.sg/products/impressions-of-the-goh-chok-tong-years-in-singapore Impressions of the Goh Chok Tong Years in Singapore]* by Bridget Welsh, James Chin, Arun Mahizhnan and Tan Tarn How (Editors), Singapore: NUS Press, 2009.
* *Brand Singapore: How Nation Branding Built Asia's Leading Global City* by Koh, Buck Song. Marshall Cavendish, Singapore, 2011. .
* Article on civil society in the Goh Chok Tong era - "What plants will grow under the tembusu tree?" by Koh Buck Song, *The Straits Times* 9 May 1998.

## Pautan luar
* Who will be the next UN Secretary General?

|-

|-

|-
Yaacob Ibrahim

**Yaacob bin Ibrahim** (lahir 3 Oktober 1955) ialah seorang ahli politik Singapura di bawah Parti Tindakan Rakyat. Beliau meraih ijazah dalam Kejuruteraan Sivil (Kepujian) dari Universiti Nasional Singapura. Setelah itu memulakan kerjayanya sebagai jurutera struktural dengan firma konsultansi, Bylander Meinhardt Partnership. Pada tahun 1984, beliau mendapat biasiswa untuk melakukan kursus Doktor Falsafah (PhD) di Universiti Stanford. Beliau menamatkan pengajiannya pada tahun 1989 dan berkhidmat di Universiti Cornell sebagai Post-Doctoral Fellow.

Pada tahun 1990 Dr Yaacob kembali ke Singapura dan menganggotai Departmen Kejureteraan Sivil di Universiti Nasional Singapura sebagai Saintis Penyelidikan (Research Scientist).

Dr Yaacob amat aktif dalam kerja kemasyarakatan di Singapura dan di luar negara.

## Lihat juga
* Ahli Parlimen Singapura

## Rujukan

## Pautan luar
* Kementerian Pembangunan Masyarakat dan Sukan (''dalam Bahasa Inggeris'')
Bintang Bakti Masyarakat

**Bintang Bakti Masyarakat** telah diperkenalkan di Singapura pada tahun 1963 untuk menganugerahkan:
* individu yang telah menabur jasa yang tinggi kepada rakyat Singapura;
* individu yang terserlah di dalam bidang seni, sukan, ilmu sains, perniagaan, bidang-bidang profesional atau mereka yang aktif dalam kesatuan pekerja.
Anggota Parlimen Singapura

Berikut merupakan senarai Anggota Parlimen Singapura bagi penggal ke-14, yang telah dipilih pada tahun 2020.

## Anggota Parlimen Kawasan Undi Perseorangan (SMC)

## Anggota Parlimen Kawasan Undi Perwakilan Berkumpulan (4 perwakilan)

## Anggota Parlimen Kawasan Undi Perwakilan Berkumpulan (5 perwakilan)

## Anggota Parlimen Tanpa Kawasan Undi
Zainul Abidin Rasheed

**Zainul Abidin bin Mohamed Rasheed** (lahir 17 Mac 1948) ialah seorang ahli politik dari Singapura dan bekas Anggota Parlimen Kawasan Undi Perwakilan Berkumpulan Aljunied (Aljunied GRC) dari tahun 2001 hingga 2011.  

## Pendidikan
Zainul menerima pendidikan awal di Sekolah Rendah Jalan Daud dan Institusi Raffles. Beliau kemudian menuntut di Universiti Nasional Singapura dalam jurusan ekonomi. Sebagai seorang mahasiswa, beliau telah menerima anugerah *Gold Outstanding Young Singaporean Award* pada tahun 1974.

## Kerjaya
Setelah sekian lama bekerja dengan Singapore Press Holdings (*[[Asia News Bulletin]]*, *[[The Straits Times|The Sunday Times]]*, *[[The Straits Times]]*, *[[Berita Harian (Singapura)|Berita Harian]]*) beliau dilantik untuk bertugas dengan badan-badan pemerintah seperti Yayasan Mendaki (1990 - 1993) dan Majlis Ugama Islam Singapura (MUIS) (1991-1996).

Beliau pernah memegang beberapa jawatan yang penting, antaranya:
*Ahli Majlis Universiti Nasional Singapura
*Ahli lembaga pemegang amanah, *NTUC Healthcare Co-operative Ltd*
*Ahli lembaga pengarah, *Mendaki Holdings*
*Ahli lembaga pengelola, Institusi Raffles
*Penasihat *Singapore Port Workers Union*
*Mantan pengerusi Yayasan Warisan Melayu
*Ahli *National Medical Ethics Committee*

Beliau bertanding buat kali pertama pada tahun 1997 di bawah Parti Tindakan Rakyat (PAP) untuk mewakili Kawasan Undi Perwakilan Berkumpulan Cheng San (Cheng San GRC) dan berjaya mengalahkan calon-calon yang mapan daripada Parti Pekerja (WP) seperti J. B. Jeyaratnam dan Tang Liang Hong. 

Pada tahun 2001, Zainul memenangi Kawasan Undi Perwakilan Berkumpulan Aljunied tanpa bertanding. Beliau memenangi pilihan raya di kawasan undi yang sama pada tahun 2006  dengan mengalahkan Parti Pekerja. Parti PAP berjaya merangkul 56.09% undi.

Zainul telah dilantik sebagai Setiausaha Kanan Parlimen, Kementerian Ehwal Luar dari 1998 hingga 2001. Beliau juga memegang jawatan datuk bandar Majlis Pembangunan Masyarakat Northeast dari 2001 hingga 2008. Beliau dilantik sebagai Menteri Negara di kementerian yang sama pada 2004 dan kemudian sebagai Menteri Negara Kanan pada 2006. 

Dalam pilihan raya 2011, Parti Pekerja berjaya mengalahkan Zainul dan pasukannya. 

Beliau kini berkhidmat sebagai Duta Singapura ke Kuwait.

## Kehidupan peribadi
Zainul Abidin sudah berumahtangga dan mempunyai empat orang anak. 

## Rujukan

* LCD Global Investments Ltd (LCDV.SI)
Wilayah Persekutuan

**Wilayah Persekutuan** (Jawi: ولايه ڤرسکوتوان, disingkatkan sebagai WP) ialah wilayah yang ditadbir secara langsung oleh kerajaan Persekutuan Malaysia dan ditadbir di bawah perundangan Jabatan Perdana Menteri (Wilayah Persekutuan). Tidak seperti negeri-negeri lain bagi Malaysia, Wilayah Persekutuan tidak diperintah oleh kerajaan negeri, sebaliknya terletak di bawah pentadbiran Persekutuan dan diperintah oleh Yang di-Pertuan Agong. Terdapat tiga bahagian dalam Wilayah Persekutuan, iaitu Kuala Lumpur, Labuan dan Putrajaya. Daripada ketiga-tiga bahagian ini, Kuala Lumpur merupakan ibu negara rasmi Malaysia, Labuan merupakan Pusat Perniagaan dan Kewangan Antarabangsa (IBFC) manakala Putrajaya merupakan pusat pentadbiran Persekutuan dan ibu negara pentadbiran Malaysia.

## Sejarah

Kuala Lumpur yang merupakan ibu negara Malaysia telah ditubuhkan menjadi Wilayah Persekutuan tarikh pada 1 Februari 1974. Bermula dari tarikh itu hingga kini pentadbiran Kuala Lumpur dipindahkan dari Negeri Selangor dan diletakkan terus di bawah Kerajaan Pusat serta diurus oleh Dewan Bandaraya Kuala Lumpur (DBKL) selaku PBT tunggal yang mentadbir bandaraya itu. Kuala Lumpur merupakan pusat perundangan dan menempatkan Bangunan Parlimen.

Pada 16 April 1984, Labuan yang dahulunya sebahagian daripada pentadbiran Negeri Sabah (sekarang Wilayah Sabah) pula dibawa masuk kedalam Wilayah Persekutuan dan kini diletakkan di bawah pengurusan Perbadanan Labuan.

Pada 1 Februari 2001, Putrajaya yang dibangun dari kawasan Sepang, Selangor untuk menjadi pusat pentadbiran yang baru telah mengikuti Kuala Lumpur dan Labuan dengan menjadi yang ketiga menyertai Wilayah Persekutuan dan diletakkan di bawah pengurusan Perbadanan Putrajaya.

Pembentukan Kabinet baru pada 27 Mac 2004 oleh Perdana Menteri Malaysia Abdullah Ahmad Badawi telah disertakan dengan pembentukan semula Kementerian Wilayah Persekutuan (KWP). DBKL, Perbadanan Labuan (PL) dan Perbadanan Putrajaya (PPJ) melapor terus kepada Kementerian ini berbanding sebelumnya ke Jabatan Perdana Menteri. Kementerian ini mengambil alih tugas dan bertanggungjawab memberi tumpuan khusus terhadap kemajuan diseluruh Wilayah Persekutuan. 

Semasa Sukan Malaysia di Kedah pada tahun 2006, Kuala Lumpur, Labuan dan Putrajaya telah disatukan ke dalam satu kontinjen tunggal yang mewakili Wilayah Persekutuan seluruhnya.

## Bendera
Wilayah Persekutuan memiliki bendera rasminya yang sendiri. Bendera ini telah mula digunakan pada 23 Mei 2006. Sungguhpun begitu, bendera-bendera milik setiap wilayah masih dipakai guna sehingga sekarang.


Image:Flag of Kuala Lumpur Malaysia.svg|Bendera Wilayah Persekutuan Kuala Lumpur
Image:Putrajaya flag.gif|Bendera Wilayah Persekutuan Putrajaya
Image:Flag of Labuan.svg|Bendera Wilayah Persekutuan Labuan


## Darjah kebesaran

## Pautan luar
*Laman web rasmi Kementerian Wilayah Persekutuan
*peta-peta berkaitan dengan Wilayah Persekutuan
Asia Timur

**Asia Timur** merangkumi seluas 25% daripada benua Asia.

Negara-negara berikut terletak di Asia Timur:
* Republik Rakyat China (kecuali wilayah Tibet, Qinghai, dan Xinjiang yang termasuk dalam Asia Tengah)
* Jepun
* Korea Utara
* Korea Selatan
* Republik China(Taiwan)
* Hongkong
* Macau
Negara-negara berikut juga kadangkala dianggap terletak di Asia Timur:

* Laos
* Mongolia (selalunya Asia Tengah)
* Vietnam
* Rusia
* Mikronesia
Bahasa rasmi

**Bahasa rasmi** adalah bahasa yang digunakan dalam situasi rasmi, iaitu dalam urusan pemerintahan dan pentadbiran, sistem pendidikan negara, urusan perdagangan dan perusahaan, upacara rasmi, kehakiman dan sebagainya.

Bahasa rasmi tidak perlu membezakan dengan bahasa kebangsaan kerana bahasa rasmi adalah bahasa yang semata-mata dianggap sebagai alat untuk tujuan tertentu yang tidak perlu dikaitkan dengan semangat kebangsaan. Biasanya bahasa rasmi dipilih daripada salah satu bahasa anak negeri dan ada kalanya dipilih bahasa bekas penjajah. Bagi negara yang mempunyai bahasa yang maju, bahasa yang banyak laras bahasanya akan diangkat menjadi bahasa rasmi. Contohnya bahasa Melayu menjadi bahasa rasmi kerana bahasa ini dapat digunakan sebagai bahasa ilmu dan dapat difahami umum.

Pemilihan bahasa rasmi (atau pemilihan tidak mempunyai bahasa rasmi) boleh menjadi isu yang menimbulkan perbalahan. Daripada 193 negara berdaulat di dunia, 178 memiliki bahasa rasmi. Banyak negara yang mengiktiraf lebih daripada satu bahasa rasmi. Di negara yang tidak mempunyai bahasa rasmi, lazimnya akan wujud bahasa de facto. Bahasa Inggeris ialah bahasa rasmi paling biasa, diiktiraf di 51 buah negara. Ini diikuti bahasa Arab, Perancis dan Sepanyol.

## Malaysia
Sebagai bahasa rasmi bahasa Melayu ditetapkan menjadi sarana komunikasi dalam bidang pentadbiran. Perkara 152 Perlembagaan Malaysia menyatakan bahawa bahasa rasmi digunakan untuk semua urusan rasmi di peringkat kerajaan persekutuan, kerajaan negeri dan juga badan berkanun. Contohnya dalam bidang pentadbiran undang-undang, kehakiman dan mahkamah telah menggunakan bahasa Melayu. Kedudukan bahasa Melayu sebagai bahasa mahkamah bertambah baik setelah Seksyen 8 Akta Bahasa Kebangsaan dipinda (Jun 1991).
  
## Rujukan
RSS Formidable

**RSS ''Formidable'' (68)** adalah kapal pertama dari frigat halimunan kelas-''Formidable'' dalam perkhidmatan Tentera Laut Republik Singapura.

## Pembinaan dan karier
RSS *Formidable* telah dibina oleh syarikat DCNS di Perancis sekitar awal tahun 2000an. *Formidable* telah ditauliahkan pada 5 Mei 2007.

### RIMPAC 2012
RSS *Formidable* telah menyertai *RIMPAC 2012* yang mana berlangsung pada 29 Jun hingga 3 Ogos 2012. 22 buah negara dan lebih daripada 40 buah kapal perang telah menyertainya.

### SIMBEX-16
Pada 30 Oktober 2016, RSS *Formidable* tiba di Visakhapatnam, India sebagai persediaan dalam latihan tentera laut *SIMBEX-16* di Teluk Bengal.

### Eksasis Bersama Lima 18
Singapura, Malaysia, Australia, New Zealand dan UK telah menyertai *Eksasis Bersama Lima* bermula pada 2 hingga 19 Oktober 2018. Salah sebuah kapal yang terlibat adalah RSS *Formidable*.

### Eksasis Pacific Griffin 19
RSS Formidable telah menyertai Eksasis Pacific Griffin 19 dengan rakan sekutunya iaitu Amerika Syarikat.

## Galeri

File:RSS Formidable-20191014-02.jpg|RSS *Formidable* berlabuh di Pangkalan Tentera Laut Yokosuka pada 14 Oktober 2019.
File:RSS Formidable-20191014-01.jpg|RSS *Formidable* berlabuh di Pangkalan Tentera Laut Yokosuka pada 14 Oktober 2019.
File:RSS Formidable-20191014-04.jpg|RSS *Formidable* berlabuh di Pangkalan Tentera Laut Yokosuka pada 14 Oktober 2019.
File:RSS Formidable-20191014-03.jpg|RSS *Formidable* berlabuh di Pangkalan Tentera Laut Yokosuka pada 14 Oktober 2019.
File:RSS Formidable-20191014-05.jpg|RSS *Formidable* berlabuh di Pangkalan Tentera Laut Yokosuka pada 14 Oktober 2019.


## Rujukan
Siput

**Siput** merupakan haiwan jenis moluska, kelas Gastropoda yang mempunyai cangkerang yang berputar. Siput tidak bertulang belakang (invertebrat). Siput mempunyai kulit cangkerang yang keras. Haiwan gastropoda lain yang tidak mempunyai cangkerang dikenali sebagai lintah bulan. Siput terdapat di air tawar, air masin, dan di daratan.

## Biologi
Siput bergerak seperti cacing dengan menukar pengecutan badan bergilir-gilir dengan  menjangkau, pada kelajuan yang perlahan. Siput sering dijadikan perbandingan dengan sesuatu yang perlahan seperti "Perlahan seperti siput".

Siput menghasilkan lendir untuk membantu pergerakan dengan mengurangkan geseran. Lendir juga mengelakkan siput dari cedera dan membantu menjauhi serangga berbahaya seperti semut. Pada musim sejuk, sesetengah siput di negara sejuk bertapa-rehat di dalam cangkerang mereka dengan menutup bukaan cangkerang dengan kerangka nipus seperti piring yang dibina khusus untuk tujuan ini.  Kerangka nipus ini akan dimusnahkan pada musim bunga.

## Makanan
Siput dimakan di beberapa negara Eropah, di mana siput dianggap hidangan istimewa. Siput untuk makanan biasanya dikenali dengan nama Perancis "escargot."

Siput terbaik untuk dijadikan makanan adalah daripada spesies *Helix pomatia*. Siput taman perang (siput perang Eropah- "European brown snail") juga dikenali sebagai, *Helix aspersa*. Kedua-dua spesies tergolong dalam Genus Helix.

Siput terdapat dalam pelbagai saiz. Siput darat terbesar ialah siput Gergasi Afrika (*Achatina fulica*), yang bersaiz sehingga 30 cm. *Pomacea maculata* (Ampullariidae), atau siput Epal Gergasi merupakan siput air tawar terbesar, dengan saiz bergaris pusat sehingga 15 cm dan seberat 600 gram. Siput yang terbesar ialah *Syrinx aruanus*, siput air masin yang terdapat di Australia. Cangkerang yang sebesar 1 meter pernah dilaporkan.

## Anatomi dalaman

Seekor siput memecahkan makanannya menggunakan radula, iaitu satu struktur berkitin yang mengandungi pencangkuk adihalus dipanggil cuticulae. Dengannya siput akan mengisar makanan, yang akan dihantar ke saluran penghadaman. Inilah sebabnya, kenapa seekor siput darat besar boleh didengari 'mengunyah' makanannya: kerana radula mengoyak apa yang ia sedang makan.

Ganglion serebrum itu bagi bentuk siput satu otak primitif dibahagikan kepada empat bahagian. Struktur ini amat lebih mudah daripada otak mamalia, reptilia dan burung, walau bagaimanapun, siput mampu memahami perkaitan.

## Rujukan

## Pautan luar
* Carian Google.

## Galeri

Imej:YosriSiputBabi.jpg|Siput Babi
Imej:Snail diagram-en edit1.svg|Anatomi dalaman
Imej:Siput.jpg|Sejenis siput
Patria

**Pátria (Tanahair)** adalah lagu kebangsaan Timor Timur.

Digubah pada 1975 dan dijadikan lagu kebangsaan pada 2002. Lagu ini hanya dinyanyikan dalam versi bahasa Portugis tetapi sekarang sudah ada versi dalam bahasa Tetum walaupun secara rasminya masih lagi dinyanyikan dalam bahasa Portugis. Timor Leste adalah satu-satunya negara di Asia Tenggara yang menggunakan bahasa Eropah dalam lagu kebangsaannya.

## Lirik
Pátria, Pátria, Timor-Leste, nossa Nação. 
Glória ao povo e aos heróis da nossa libertação. 
Pátria, Pátria, Timor-Leste, nossa Nação. 
Glória ao povo e aos heróis da nossa libertação. 
Vencemos o colonialismo, gritamos: 
abaixo o imperialismo. 
Terra livre, povo livre, 
não, não, não à exploração. 
Avante unidos firmes e decididos.
Na luta contra o imperialismo 
o inimigo dos povos, até à vitória final. 
Pelo caminho da revolução. 

## Tetum
Pátria, Pátria, Timór-Leste, ita-nia Nasaun, 
Glória ba Povu no ba ita-nia eróis libertasaun nasionál, 
Pátria, Pátria, Timór-Leste, ita-nia Nasaun,  
Glória ba Povu no ba ita-nia eróis libertasaun nasionál, 
Ita manán hasoru kolonializmu, ita hakilar: 
Hatuun imperializmu, 
Rai livre, Povu livre, 
Lae,lae, lae ba esplorasaun, 
Bá oin hamutuk, laran-metin no barani, 
Halo funu hasoru imperializmu, 
Inimigu Povu hotu-hotu nian, to’o vitória finál, 
Liu dalan revolusaun.

## Terjemahan
Tanahair, tanahair, Timor Timur negara kita, 
Kecemerlangan buat rakyat dan pejuang-pejuang kebebasan 
Tanahair, tanahair, Timor Timur negara kita, 
Kecemerlangan buat rakyat dan pejuang-pejuang kebebasan 
Kami takluki kolonialisme. 
Kami berseru: "Mundur dengan Imperialisme!" 
Tanah merdeka, rakyat merdeka, 
Katakan tidak kepada penindasan. 
Majulah semua, bersatu teguh, penuh keazaman 
Dalam perjuangan menentang imperialisme, musuh rakyat, 
Sehingga tercapai kemenangan terakhir, 
Maju ke revolusi.

## Rujukan
Mohd Saidi bin Yusoff

**Mohd Saidi bin Yusoff** merupakan salah seorang anggota kumpulan Mustika. Apabila kumpulan Mustika bertukar nama menjadi kumpulan Saff-One, **Mohd Saidi bin Yusoff** telah mengundurkan dirinya.
Bijirin

**Bijirin** merupakan tanaman yang kebanyakannya merupakan jenis rumput yang ditanam untuk biji benihnya yang boleh dimakan.

Bijirin ditanam dalam jumlah yang banyak diseluruh dunia melebihi dari semua jenis tanaman lain dan menghasilkan lebih banyak kalori kepada manusia. Dalam sesetengah negara membangun, bijirin merupakan satu-satunya makanan orang biasa.

Di negara maju, pengambilan bijirin adalah sederhana walaupun masih banyak.
Mixtec

**Mixtec** (atau **Mixteca**) merupakan orang peribumi Amerika tertumpu di negeri Oaxaca, Mexico.  "Mixtec" juga merupakan nama sejarah bahasa mereka.

Pada masa Pra-Columbia, Mixtec merupakan salah satu tamadun Mesoamerika yang penting.  Pusat silam penting bagi Mixtec termasuk ibu negeri silam Tilantongo, termasuk juga tapak Achiutla, Cuilapan, Huamelupan, Mitla, Tlaxiaco dan Yucuñudahui.  Mixtec juga membina bangunan penting di bandar silam Monte Albán (yang asalnya merupakan bandar Zapotec sebelum dikuasai oleh Mixtec). Hasil artis Mixtec yang menghasilkan kerja dari batu, kayu, dan logam dipandang tinggi diseluruh Mesoamerika silam. Mixtec ditakluk oleh Maharaja Auitzotl, Aztek sekitar 30 tahun sebelum ketibaan Penakluk Sepanyol. Mereka melawan habis-habisan menentang penjajahan Sepanyol sehingga mereka dikalahkan oleh, Sepanyol dan ahli sekutu Mexico pusat yang diketuai oleh Pedro de Alvarado.

Bahasa Mixtec dianggarkan dipertuturkan oleh 300,000 orang pada akhir abad ke 20, walaupun kebanyakan penutur Mixtec juga mampu bertutur bahasa Sepanyol.

## Bacaan Lanjut
* *The Mixtec Kings and Their People* oleh Ronald Spores, University of Oklahoma Press, 1967
Presiden Singapura

**Presiden Singapura** atau secara rasminya **Presiden Republik Singapura** merupakan ketua negara bagi Singapura. Jawatan tersebut dipilih menerusi pilihan raya presiden sejak Ogos 1993. Sebelum ini, hanya Parlimen Singapura sahaja yang bertanggungjawab melantik Presiden.

Presiden yang terpilih akan memegang jawatan selama enam tahun. Beliau mempunyai kuasa untuk menolak belanjawan negara dan tidak menerima perlantikan seseorang dalam jawatan penting negara. Beliau juga diberi kuasa untuk memeriksa pemerintah di bawah Akta Keselamatan Dalam Negeri (ISA) dan undang-undang keharmonian agama dan di dalam penyiasatan kes-kes rasuah. Beliau merupakan institusi bebas yang ditubuhkan untuk memeriksa pemerintahan yang kurang baik. 

Sebuah Majlis Penasihat Presiden ditubuhkan untuk memberi nasihat dan saranan untuk membantu Presiden melaksanakan tanggungjawabnya. Presiden mesti meminta pandangan majlis untuk melakukan tugasnya, seperti meluluskan perlantikan pegawai awam dalam jawatan penting.

Presiden yang terkini adalah Tharman Shanmugaratnam yang telah memenangi pilihan raya presiden 2023.

## Sejarah
Pejabat Presiden ditubuhkan apabila Singapura keluar daripada Persekutuan Malaysia pada tahun 1965. Ia menggantikan pejabat Yang di-Pertuan Negara yang dicipta apabila Singapura diberi hak untuk memerintah secara sendiri pada tahun 1959. Encik Yusof Ishak, Yang di-Pertuan Negara yang terakhir, sekaligus menjadi Presiden pada 9 Ogos 1965. 

## Senarai Presiden

### Bekas presiden yang masih hidup

## Rujukan

## Pautan luar
*
Urut

**Urut** adalah rawatan secara tradisional di timur yang kini diterima di negara barat. Urutan juga merupakan satu daripada perubatan cara Islam. Ia amat baik bagi merawat apa juga penyakit, baik yang baru atau sudah lama dihidapi, baik yang ringan atau yang kronik.

Urut sudah diketahui sejak berzaman sebagai satu alternatif dalam dunia perubatan. Selain mengatasi masalah terseliuh serta membetulkan perjalanan darah, urut dikaitkan dengan rawatan mengembalikan kesihatan dan tenaga seksual lelaki.

Bagaimanapun, urut sepatutnya dilakukan oleh mereka yang mahir dan profesional kerana ia juga boleh memudaratkan jika tidak mengikut prosedur sepatutnya.

Urut adalah pergerakan tisu lembut badan. Teknik mengurut sering diaplikasikan dengan tangan, jari, siku, lutut, lengan bawah, kaki atau alat. Tujuan umum urut adalah untuk merawat tekanan atau sakit badan. Seseorang yang terlatih secara profesional untuk melakukan urutan secara tradisional dikenali sebagai tukang urut (lelaki) atau tukang urut (wanita), tetapi tajuk-tajuk tersebut sudah ketinggalan zaman [rujukan diperlukan. sumber] dan mempunyai beberapa implikasi negatif. Di Amerika Syarikat, gelaran ahli terapi urut telah diakui sebagai standard perniagaan bagi mereka yang telah dilatih secara profesional untuk menyediakan perkhidmatan urut.

Dalam keadaan profesional, pelanggan dilayan sambil berbaring di meja urut, duduk di kerusi urut atau berbaring di atas tikar di lantai. Dalam persekitaran amatur, permukaan untuk tujuan umum seperti katil atau lantai lebih biasa. Urutan bawah air dan rawatan badan dilakukan dengan orang yang tenggelam atau terapung di kolam terapi air suam. 

## Lihat juga
Penyakit
Kitab suci Islam

**Kitab** (Bahasa Arab: کتاب‎) salah satu daripada Rukun Iman di dalam agama Islam adalah percaya kepada kitab-kitab yang telah diturunkan oleh Allah SWT.

Orang Islam percaya bahawa Allah telah menurunkan kitab-kitab kepada para nabi dan rasul untuk membimbing manusia ke jalan yang benar. Ia diakhiri dengan kitab Al-Quran.

4 Kalam yang perlu kita beriman kepada adalah:
# Taurat: diturunkan kepada Nabi Musa AS
# Zabur: diturunkan kepada Nabi Daud AS
# Injil: diturunkan kepada Nabi Isa AS
#Al-Quran:diturunkan kepada Nabi Muhammad SAW

Orang Islam percaya bahawa pada masa kini, kitab-kitab selain Al-Quran telah diubahsuai mengikut kehendak pihak-pihak tertentu; maka ia bukan lagi merupakan naskah-naskah yang tulen. Al-Quran menyempurnakan segala kitab-kitab yang terdahulu. 

## Iman Kepada Kitab
Iman terhadap Kitab-Kitab Allah dapat dihuraikan sebagai berikut. Jika yang dimaksud adalah Iman terhadap Al-Quran maka dalilnya aqli, kerana Al-Quran dapat diindera dan dijangkau. Demikian pula kemukjizatan Al-Quran dapat diindera sepanjang zaman. 

Tetapi jika yang dimaksud adalah iman terhadap kitab-kitab selain Al-Quran, seperti Taurat, Injil dan Zabur, maka dalilnya adalah naqli. Alasannya bahawa Kitab-Kitab ini adalah dari sisi Allah tidak dapat dijangkau (keberadaannya) sepanjang zaman. Kitab-Kitab tersebut adalah dari sisi Allah dan dapat dijangkau keberadaanya tatkala ada Rasul yang membawanya sebagai mukjizat. Kemukjizatannya berhenti saat waktunya berakhir. Jadi, mukjizat tersebut tidak boleh dijangkau oleh orang-orang (pada masa) setelahnya. 

Namun sampai kepada kita berupa berita yang mengatakan bahawa kitab tersebut berasal dari Allah dan diturunkan kepada Rasul. Kerana itu dalilnya naqli bukan aqli, kerana akal - di setiap zaman - tidak mampu menjangkau bahawa kitab itu adalah kalam Allah dan akal tidak mampu mengindera kemukjizatannya.

## Lihat Juga
* Dalil Aqli
* Dalil Naqli
Data (kumpulan muzik)

**Data** merupakan sebuah kumpulan rock yang aktif di Malaysia. Kumpulan ini menyampaikan lagu-lagu rock Melayu.

## Latar belakang
Sepertimana pada namanya yang merupakan kependekan kepada "Dari Utara", kumpulan yang berasal dari Pulau Pinang ini (seangkatan dengan kumpulan-kumpulan Brainwash dan Mutiara) pada awalnya dianggotai enam orang tetapi yang kekal hanya empat saja iaitu Rashidi Rashid selaku penyanyi, Matt selaku pemain dram, Shahril Kuzairi selaku pemain bes dan Mohd Hanif (gitar utama). 

Data mula menempa nama di persada muzik tanah air setelah berjaya melahirkan album hit *Sayu*, diikuti album kedua *Tunduk Mengalah*, *Kasihku Tetap Abadi* album ketiga dan *Rahsia Kesabaranku* album keempat. 

Meskipun kugiran ini kurang menonjol dan jarang diangkat sebagai personaliti hiburan yang popular disebabkan kesibukan mereka sebagai penghibur kelab malam, namun lagu-lagu mereka mendapat tempat secara meluas. Antara lagu-lagu hit Data dan popular sehingga ke hari ini seperti "Nyanyian Rindu Buat Kekasih", "Tunduk Mengalah", "Permaisuri", "Mengulit Kenangan", "Ku Menanti Ku Menangis", "Sayangku" dan yang paling terbaru "Bila Sudah Sayang" (2019).

Data kini sedang merancang untuk menghasilkan album penuh terbaru di bawah label syarikat rakaman MVM yang dinaungi mereka dan dijangkakan akan tetap mengekalkan konsep lagu-lagunya yang terdahulu.

## Barisan keanggotaan  asal
* Shidi (penyanyi)
* Ayie Azhary Ahmad (gitar utama)
*Rizal (gitar Kedua)
* Mat Noor (Drum)
* Zubir (Bass)
* Shuib (Keyboard)

## Diskografi
### Album-album studio
# *Sayu* (1994)
# *Tunduk Mengalah* (1997)
# *Kasih Ku Tetap Abadi* (1998)
# *Rahsia Kesabaran Ku* (2002)
# *Syasyalyana* (2012)
# "Abbott Elementary" (2020)

### Album-album kompilasi
# *Best Of Data* (1999) 
# *Lagi Best Data 5* (2000)
# *Tunduk Mengalah* (Special Edition) (2006)
# *Satu Persoalan* (2007)
# *Nangis Beb!* (2010)
# *Sayangku* (2015)
# *Bila Sudah Sayang* (2019)

## Rujukan


## Pautan luar
* Kumpulan Data
D'lloyd

**Kumpulan D'lloyd** merupakan kumpulan penyanyi Indonesia yang terkenal pada tahun 70-an sehingga kini. 

Lagu-lagunya seperti Cinta Hampa, Keagungan Tuhan, Tak Mungkin, Oh Di Mana, Karena Nenek, Semalam Di Malaya (Malaysia) dan Mengapa Harus Berjumpa cukup mempesona serta meghiburkan. 

Kebanyakan lagu-lagu popular D'lloyd dicipta oleh pemain gitar utama kumpulan itu, Bartje van Houten (Barce).

Vokalis utamanya ialah Syamsuar Hasyim yang lebih dikenali sebagai Sam D'lloyd.

## Ahli-ahli

# Syamsuar Hasyim (Sam) - vokal utama
# Bartje Van Houten (Barce) - ketua band/gitar utama
# Andre Kasiman Gultom (Andre) - flute (seruling)/saxophone/vokal kedua
# Chaerul Daud - dram/vokal ketiga
# Budiman Palunggun - keyboard
# Sangkan Panggabean (Papang) - bass
# Yustian - gitar kedua

## Diskografi

Album-album D'lloyd :

# Hits Legendaries - D'Lloyd (Rakaman Semula)
# D'lloyd Pop Melayu
# D'lloyd Pop Melayu Vol. 2
# 16 Pilihan Terbaik D'lloyd
# 16 Pilihan Terbaik D'lloyd Vol. 2

## Lagu-Lagu D'lloyd

# Cinta Hampa
# Keagungan Tuhan
# Tak Mungkin
# Sendiri Lagi
# Mengapa Harus Berjumpa
# Mengapa Harus Berpisah
# Oh Di Mana 
# Jangan Kau Lupa
# Harta Karun
# Diriku Jadi Korban
# Kau Salahkan Sendiri
# Karena Nenek
# Curi Curi
# Keluhan Dian Rintihan
# Semalam Di Malaya (Malaysia)
# Tolong Carikan Kekasih
# Surat Untukmu
# Sesal
# Mariana
# Aminah Dan Lidya
# Kehancuran Hati
# Kong Kaling Kong
# Mari Berjoget
# Biarkan Aku Sendiri
# Hidup Tiada Berarti
# Hidup Di Bui
# Oh Di Mana
# Cinta
# Jalur Cinta
# Malam Penuh Kenangan
# Sayang-Sayang
# Mabuk Asmara
# Titik Noda
# Kembalilah

## Pautan luar
Scan (kumpulan muzik)

Kumpulan **Scan **merupakan sebuah kumpulan rock yang ditubuhkan pada tahun 1992 di Malaysia pada pertengahan dekad 90'an. Kumpulan ini menyampaikan lagu-lagu rock Melayu. Kumpulan ini terkenal menerusi lagu "Kau Dipaksa Aku Terpaksa", "Di Sana Mawar Di Sini Penawar" dan "Cendikiawan Tak Mungkin Menyintai Seniman".

## Ahli-ahli
Kumpulan Scan dianggotai oleh 4 orang ahli kesemuanya lelaki.

# Azzan - (Vokalis)
# Acid - (Gitarist) kini bersama Bloodshed dengan berkhidmatnya Hamdan@HamdanReko
# Ajoi - (Bassist)
# Afis - (Drummer) kini bersama Butterfingers dengan gelaran Loco@Loko

## Diskografi

**Album studio**
* Jelas Terlihat (1996)
* Bila Angan Ku Terbukti (1997)

**Album kompilasi**
* The Best of Scan (2000)

**Comeback single**
*Pandang Pertama (2022)
*Sumpah & Janji (2024)

## Pautan luar
* http://faizall-ardiansyah.blogspot.com/2011/10/scan-jelas-terlihat-1996.html
* Kawan Anak Pun Kenal Saya - Azan Scan.
Sons of Adam

Kumpulan **SonsOfAdam** merupakan sebuah kumpulan pemuzik dan penyanyi yang ditubuh pada tahun 1969, era *hippie* dan *psychedelic rock,* dibawah nama The Gypsies sebelum mengubah nama kepada **SonsOfAdam** pada tahun 1972. Pada masa itu, kumpulan ini telah merakamkan sebuah EP dibawah Butterflies Record Enterprise, di Ipoh, dengan penyanyi M.Jeybond 

Pada era 80-an kumpulan ini menyampaikan lagu-lagu bahasa Melayu mengikut trend '**rock kapak**' zaman 80-an, dan berjaya mengeluarkan dua buah album, sebelum dibubar. Pada tahun 2010, pemain drum asal yang masih aktif dibidang muzik, menghidupkan semula kumpulan SonsOfAdam dengan anggota baru dengan memberi tumpuan kepada genre *classic rock and blues* dan menyampai lagu-lagu Melayu dan bahasa Inggeris.

## Ahli kumpulan asal 1969

* Harun Mat'Arof atau lebih dikenal sebagai *[https://www.facebook.com/harun.santana.5 Harun Santana]* (pemain gitar dan ketua kumpulan)
* Ruzlan Omar (pemain drum)
* Zain Musa (pemain gitar)
* Mohd Hashim Mohd Noor (pemain bass)

## Ahli kumpulan 2010 - 2020
* Ruzlan Omar (ketua band dan pemain drum)
* Adli Putra Mashudi atau lebih dikenal sebagai Deli Putra (vokalis utama dan pemain gitar)
* Sunny Awaa Rashid (pemain bass gitar dan vokal, bekas kumpulan Falcons dan Made in Malaysia)
* Fahmy Abdul Jalil (pemain gitar dan vokal)

Anggota tambahan tahun 2017:
* Ahmad Satiman Ismail (pemain keyboard dan vokal, bekas kumpulan Shima 'n the Boys)

Bekas anggota:
* Dilla Hussein (vokalis)
*Harun Santana (gitar)

## Ahli Kumpulan 2022-2024

* Ojie (Vokalis)
* Arie (Gitar)
* Mann (Bass)
* Famy (Keyboard)
* Fann (Drum)
* Namat (Trompet)

## Diskografi
### Album
* Memori Duka (1987)
* Sons of Adam (1988)

### Lagu popular
# Memori Duka
# Luka Di Hati
# Lepaskanku Ke Langit Ungu

## Rujukan
Abdul Halim bin Bukhari

**Abdul Halim bin Bukhari** atau lebih dikenali sebagai **Halim** atau **Alim Kris** dilahirkan pada  di Trong, Perak, Malaysia. Alim merupakan bekas vokalis kumpulan rock popular 90-an, Kris yang mula dikenali menerusi lagu hitnya yang berjudul **Tiara** dan **Lagu Cenderawasih**.

## Pembabitan awal
Pada awal pembabitannya sebagai insan seni, Alim merupakan seorang pembantu di set penggambaran filem **Senyuman Seorang Seniman** lakonan M.Nasir. Bakatnya dalam bidang nyanyian kemudiannya dikesan oleh komposer tersebut lalu menggabungkan beliau dengan tiga orang pemuzik dari negeri Johor Darul Takzim iaitu Boy (gitar), Lomaq (bass) serta Joey (drum) dan terbentuklah Kris.

## Sebagai vokalis Kris
Beliau pernah menghasilkan dua buah album sewaktu bersama kumpulan tersebut iaitu **Tiara** (1991) dan **Ratna** (1993). Kejayaan paling besar dicapai oleh kumpulan tersebut ialah di Juara Lagu 1991 menerusi lagu **Tiara**. Lagu tersebut juga menjuarai carta stesen-stesen radio seluruh negara dan menjadi salah satu lagu paling popular pada awal dekad 90-an.

Selepas Kris berpecah pada tahun 1995, beliau terus menyepikan diri dari bidang seni suara. 

## Kemunculan semula 2005
Pada tahun 2005, beliau kembali merakamkan sebuah 'single' berjudul **Kunjungan Terakhir** yang dimuatkan dalam album kompilasi **Khazanah Rock**.

Seterusnya pada tahun 2006, Alim bersama tiga vokalis rock seangkatan beliau iaitu Nai (Dinamik), Bagio (Damasutra) dan Nizam (Laksamana) membuat kemunculan semula dengan sebuah album yang diberi judul **Penangan Rock**. Album tersebut memuatkan dua lagu baru dan selebihnya lagu-lagu hits lama yang dirakamkan semula.

Lagu-lagu yang terkandung dalam album **Penangan Rock** adalah:
# Segenggam Bara Api (Nai Dinamik)/(Nizam Laksamana)
# Gelutan Cinta (Bagio Damasutra)/(Alim Kris)
# Gugurnya Bunga Cinta (Nizam Laksamana)
# Masih Ada Rindu (Nai Dinamik)
# Asyik (Bagio Damasutra)
# Jauh Disudut Hati (Alim Kris)
# Diantara Gadis (Nai Dinamik)
# Gelombang Cinta (Nizam Laksamana)
# Tiara (Alim Kris)
# Aku Dan Kenangan (Bagio Damasutra)
# Biar Putih Tulang (Nai Dinamik)

Selepas itu beliau tidak lagi aktif menyanyi.

## Rujukan
* KRIS (Rock )
* Khazanah Rock 
* Penangan Rock masih ada sengat 

__INDEX__
__NEWSECTIONLINK__
__FORCETOC__

## Artis malaysia lama

😊😊😊😊  22:52, 9 Oktober 2024 (UTC)
Hiragana

**Hiragana** (ひらがな、平仮名) adalah satu cara tulisan bahasa Jepun dan mewakili sebutan sukukata. Pada masa silam, ia juga dikenali sebagai onna de (女手) atau 'tulisan wanita' kerana ia biasa digunakan oleh kaum wanita. Kaum lelaki pada masa itu menulis dengan cara Kanji dan Katakana. Hiragana mula digunakan secara luas pada kurun kesepuluh Masihi.

### Kegunaan Hiragana
* menulis akhiran kata (okurigana,　送り仮名). 
* menulis kata keterangan (adverb) dan beberapa kata benda (noun) dan kata sifat (adjektif). 
* perkataan-perkataan di mana Kanjinya tidak diketahui atau sudah lama pupus.
* menulis bahan kanak-kanak seperti buku teks, animasi dan komik.qala

## Huruf-huruf Hiragana (dasar)
:

## Jadual huruf Hiragana
Jadual berikut menunjukkan huruf-huruf Hiragana dengan Perumian Hepburnnya mengikut susunan *gojūon*. Kana yang telah usang dan tidak digunakan lagi ditunjukkan dalam warna  kelabu.

}
|bgcolor="#E7F5DE"| <big style="color:#808080">ぢ</big> (ji)
|bgcolor="#E7F5DE"| <big style="color:#808080">づ</big> (zu)
|bgcolor="#EFFAFA"|で de
|bgcolor="#EFFAFA"|ど do
|bgcolor="#EEEFE4"| <big style="color:#808080">ぢゃ</big> (ja)
|bgcolor="#EEEFE4"| <big style="color:#808080">ぢゅ</big> (ju)
|bgcolor="#EEEFE4"| <big style="color:#808080">ぢょ</big> (jo)
|- valign=top align=center
!*B*
|bgcolor="#EFFAFA"|ば ba
|bgcolor="#EFFAFA"|び bi
|bgcolor="#EFFAFA"|ぶ bu
|bgcolor="#EFFAFA"|べ be
|bgcolor="#EFFAFA"|ぼ bo
|bgcolor="#F3F5DE"|びゃ bya
|bgcolor="#F3F5DE"|びゅ byu
|bgcolor="#F3F5DE"|びょ byo
|- valign=top align=center
!*P*
|bgcolor="#EFFAFA"|ぱ pa
|bgcolor="#EFFAFA"|ぴ pi
|bgcolor="#EFFAFA"|ぷ pu
|bgcolor="#EFFAFA"|ぺ pe
|bgcolor="#EFFAFA"|ぽ po
|bgcolor="#F3F5DE"|ぴゃ pya
|bgcolor="#F3F5DE"|ぴゅ pyu
|bgcolor="#F3F5DE"|ぴょ pyo
|- valign=top align=center
!*V*
|colspan=2 bgcolor="#E9E9E9"|
|bgcolor="#E7F5DE "| <big style="color:#808080">ゔ</big> vu
|colspan=5 bgcolor="#E9E9E9"|
|}

## Lihat juga
* Katakana
* Tulisan Kanji
* Bahasa Jepun